ตอร์กาน อาซาร์

ตอร์กาน กานาแอล ฟร็องซิส อาซาร์ (; เกิด 29 มีนาคม ค.ศ. 1993) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกและปีกให้กับอันเดอร์เลคต์และเขาเป็นน้องชายของเอแดน อาซาร์ 

ปัจจุบันอาซาร์ได้ลงเล่นในระดับนานาชาติให้กับทีมชาติเบลเยียม โดยก่อนหน้านี้เคยติดทีมชาติชุดเยาวชนมาแล้วในทุกช่วงอายุ ในเดือนพฤษภาคม ค.ศ. 2013 เขาได้ลงเล่นกับทีมชาติชุดใหญ่เป็นครั้งแรกในนัดกระชับมิตรระหว่างเบลเยียมกับสหรัฐอเมริกา และอีกหนึ่งปีต่อมา สถานะผู้เล่นทีมชาติชุดใหญ่เต็มตัวของอาซาร์ก็ได้รับการยืนยันเมื่อเขาติดรายชื่อตัวสำรองในทีมชาติที่จะลงแข่งขันในฟุตบอลโลก 2014

ในช่วงที่เล่นให้กับซึลเตอวาเรอเคมในเบลเยียมอยู่ 2 ฤดูกาลนั้น ครั้งแรกเขาได้รับรางวัลรองเท้าทองคำเบลเยียม (รางวัลสำหรับนักฟุตบอลยอดเยี่ยมในเบลเจียนโปรลีก) ในเดือนมกราคม ค.ศ. 2014 และต่อมาได้รับรางวัลนักฟุตบอลอาชีพยอดเยี่ยมในเบลเยียมในเดือนพฤษภาคม ค.ศ. 2014

 ระดับทีมชาติ 
ในวันที่ 16 พฤษภาคม ค.ศ. 2013 อาซาร์ ได้ถูกเรียกติดทีมขาติเบลเยียมชุดใหญ่เป็นครั้งแรก ภายใต้การคุมทีมของ มาร์ค วิลม็อตส์ เพื่อแข่งขันกระชับมิตรกับสหรัฐ และรอบคัดเลือกฟุตบอลโลก 2014 กับเซอร์เบีย โดยเขาได้ลงเล่นครั้งแรกในวันที่ 29 พฤษถาคม ซึ่งพบกับสหรัฐ จากการเปลี่ยนตัวลงมาแทนโรเมลู ลูกากู ซึ่งเบลเยียมเอาชนะไปด้วยคะแนน 4–2 อาซาร์เป็นหนึ่งในผู้เล่นสำรอง 7 คนในการแข่งขัน ฟุตบอลโลก 2014 รอบสุดท้าย เขาใช้เวลาสามปีครึ่งในกว่าที่จะได้ลงเล่นนัดที่สองในนามทีมชาติ ซึ่งเกิดขึ้นในวันที่ 9 พฤศจิกายน  ค.ศ. 2016 ในนัดที่พบกับเนเธอร์แลนด์ โดยเสมอกัน 1-1

ในวันที่ 10 ตุลาคม ค.ศ. 201 7อาซาร์ ทำประตูแรกได้ในเกมฟุตบอลโลก 2018 รอบคัดเลือก กับ ไซปรัส ในวันที่ 4 มิถุนายน ค.ศ. 2018 เขาได้รับเลือกจาก โรเบร์โต มาร์ติเนซ ให้เป็น 1 ใน 23 คนชชุดแข่งขัน ฟุตบอลโลก 2018 ที่ประเทศรัสเซีย

เขาได้ลงเล่นในฟุตบอลโลกครั้งแรกในวันที่ 18 มิถุนายน ในนัดที่พงกเขาเอาชนะปานามา จากการเปลี่ยนตัวลงมาแทนดรีส แมร์เตินส์ในนาทีที่ 83 และได้ลงเล่นครบ 90 นาทีในนัดที่เอาชนะอังกฤษ 1–0 ในรอบแบ่งกลุ่มที่ คาลีนินกราด เบลเยียมจบลำดับที่สามในรายการนี้ นับเป็นผลงานในฟุตบอลโลกที่ดีที่สุดในประวัติศาสตร์ของเบลเยียม

ในวันที่ 17 มิถุนายน เขายังทำประตูช่วยให้เบลเยียมเอาชนะเดนมาร์ก 2–1 ในรอบแบ่งกลุ่ม ที่สนามกีฬาพาร์เกิน ในอีกสิบวันถัดมา ในรอบ 16 ทีมสุดท้าย เขายังทำประตูไกลจากนอกกรอบเขตโทษในนาทีที่ 43 เป็นประตูชัยให้เบลเยียม เอาชนะโปรตุเกส 1–0  ที่ลาการ์ตูฆา ทำให้เบลเยียมผ่านเข้าสู่รอบก่อนรองชนะเลิศ ซึ่งพวกเขาตกรอบในรอบนี้หลังจากแพ้ให้กับอิตาลี

 อ้างอิง 

 แหล่งข้อมูลอื่น 




 โปรไฟล์ที่เว็บไซต์เอเซเดเปเอเญ
 สถิติในทีมชาติเบลเยียม ที่สมาคมฟุตบอลเบลเยียม

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเบลเยียม
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นโบรุสซีอาดอร์ทมุนท์
หมวดหมู่:นักฟุตบอลทีมชาติเบลเยียม
หมวดหมู่:ชาววอลลูน
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:กองกลางฟุตบอล
หมวดหมู่:บุคคลจากจังหวัดแอโน